Diari Oficial de la Generalitat Valenciana


Sumari del DOGV 2874, del 21-11-1996 (1996/840075)

CIRCULAR 8/96, d'1 d'octubre de 1996, de la Direcció General del Servei Valencià de Salut per la qual es regula les visites dels delegats dels laboratoris a les institucions.
------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1996/10/01/8/dof/vci/html**

### Dades del document

Número de DOGV
:   2874

Data del DOGV
:   21-11-1996

Secció del DOGV
:   ALTRES DISPOSICIONS

Número del document
:   1996/840075


Data del document
:   01-10-1996

Organisme emissor
:   Conselleria de Sanitat i Consum

Tipus de document
:   Anunci

CIRCULAR 8/96, d'1 d'octubre de 1996, de la Direcció General del Servei Valencià de Salut per la qual es regula les visites dels delegats dels laboratoris a les institucions.   
òrgan de què emana: Direcció General del Servei Valencià de Salut.  
Data: 1 d'octubre de 1996.  
Assumpte: Regulació de les visites dels delegats dels laboratoris a les institucions sanitàries.  
Destinataris: Nivell directiu de la Conselleria; òrgans superiors de les administracions públiques adscrites a la Conselleria o amb dependència funcional d'aquesta; intervenció delegada i altres afectes; nivell administratiu de tots els òrgans i organismes esmentats, fins i tot caps de servei.   
La investigació contínua en el camp terapèutic i la importància de la informació que en aquesta matèria rep el metge que treballa en les institucions sanitàries del Servei Valencià de Salut, atès que de les seues funcions es desprenen prescripcions que incideixen en l'estat de salut de la població, i també en el cost de la prestació farmacèutica, fa necessària l'existència de normes que regulen aquesta activitat. Com que la visita mèdica en algunes ocasions ha deixat de complir la seua funció de traspàs d'informació científica, i amb l'objecte que recupere la seua finalitat inicial sense lesionar els interessos de les diferents parts, s'estableixen les instruccions següents instruccions:  
1. Normes generals  
1.1. La visita mèdica és el mitjà de relació entre els laboratoris i les persones facultades per a prescriure o dispensar medicaments a l'efecte de la informació i la publicitats d'aquests, realitzada pel visitador mèdic i basada en la transmissió dels coneixements tècnics adequats per a la valoració objectiva de la utilitat terapèutica. En l'exercici de les seues funcions haurà de promoure l'ús adequat dels medicaments.  
1.2. En cada visita els visitadors mèdics proporcionaran a la persona visitada, o tindran a la seua disposició, la fitxa tècnica autoritzada de cada un dels medicaments que presenten, en la qual adjuntaran informació sobre les diferents formes farmacèutiques i dosis, el seu règim de prescripció i de dispensació, les informacions sobre el preu, les condicions de la prestació farmacèutica del Sistema Nacional de Salut, i, quan siga possible, l'estimació del cost del tractament.   
1.3. Els visitadors mèdics hauran d'acreditar-se quan els ho demanen els responsables de les institucions sanitàries.   
1.4. La visita s'efectuarà de forma col·lectiva, amb tots els facultatius del centre alhora, un dia a la setmana durant una hora. El director d'atenció primària o el director de l'hospital establirà el dia i el lloc on s'efectuarà la visita. Cap laboratori podrà superar el màxim de quatre visites a l'any.   
1.5. En cada visita setmanal, d'una hora en total, es rebrà un màxim de sis laboratoris, amb un visitador per laboratori.  
1.6. Els laboratoris comunicaran que estan interessats a fer la visita, i indicaran també el producte que hi tractaran, amb una antelació d'un mes, al director d'atenció primària, o al director de l'hospital, els qui elaboraran un torn de visites trimestral.  
1.7. Si hi anava un laboratori al qual no corresponia la visita o si aquesta es feia fora de la zona establerta, la Direcció General del Servei Valencià de Salut prendrà les mesures oportunes, i en cas d'incompliment, es posarà en coneixement de la inspecció sanitària de l'esmentada direcció general perquè hi porte a terme les mesures adients.  
1.8. Independentment de la visita mèdica a la qual es refereixen els punts anteriors, es podrà autoritzar la visita mèdica d'un determinat laboratori quan ho requerisquen els facultatius mèdics o farmacèutics.  
Per a això haurà de sol·licitar-ne autorització al director de la institució.  
1.9. L'entrega de mostres gratuïtes es farà amb caràcter excepcional i exclusivament a les persones facultades per a prescriure medicaments, i d'acord amb les condicions següents:  
- Un màxim de 10 mostres de cada medicament per any i persona facultada, i durant un temps màxim de dos anys comptadors des de la data d'autorització del medicament.  
- Cada mostra haurà de portar la menció "Mostra gratuïta. Prohibida la venda", i suprimit o anul·lat el cupó-precinte del medicament. En cap dels casos l'envàs podrà estar desproveït del cupó-precinte.   
Queda prohibit atorgar, oferir o prometre a les persones facultades per a escriure o dispensar medicaments i en el marc de la promoció d'aquests davant de les persones esmentades, primes, avantatges pecuniaris o avantatges en espècie, amb excepció d'aquelles que tinguen un valor insignificant i que siguen irrellevants per a la pràctica de la medicina o la farmàcia.  
2. Faltes i sancions  
Pel que fa a les conductes que impliquen faltes i les seues sancions corresponents s'atendrà allò que disposa la Llei 25/90, del Medicament.   
3. Seguiment d'aquestes instruccions  
Periòdicament la inspecció sanitària dependent de la Direcció General del Servei Valencià de Salut controlarà el compliment del que estableix aquesta circular, amb alçament d'una ACTA davant de qualsevol irregularitat.  
INSTRUCCIó FINAL  
Aquestes instruccions entraran en vigor l'endemà de la publicació en el Diari Oficial de la Generalitat Valenciana.  
INSTRUCCIó DEROGATòRIA  
D'acord amb el que preveu la norma desena de la circular 1/89 de la conselleria, queda derogada la circular 6/89 del Servei Valencià de Salut.  
València, 1 d'octubre de 1996.- El director general del Servei Valencià de Salut: Rubén Moreno Palanques.


Còpia Permalink ELI